Gunnar Thor hóf störf hjá Árnastofnun í október 2019 og hafði þá nýverið lokið meistaragráðu í tal - og málvinnslu ( e. Speech and Language Processing ) frá Edinborgarháskóla . Nú starfar Gunnar Thor við verkefni sem Ágústa Þorbergsdóttir málfræðingur stýrir og snýst um að beita sjálfvirkum aðferðum til að auðvelda vinnu orðanefnda og ritstjóra íðorðalista . Hjarta verkefnisins er íðorðaleitarforrit , þróað af Hjalta Daníelssyni fyrir meistaraverkefni hans í tölvunarfræði . Forritið tekur við texta sem notandinn gefur því og skilar lista af mögulegum íðorðum . Hlutverk Gunnars Thors er að flétta þetta forrit inn í notendavænt viðmót sem gerir notendum kleift að nýta sjálfvirka leitarforritið til að safna orðum og orðasamböndum í íðorðalista . Áætluð verklok eru í apríl 2020 .